

Europe Class Denmark (ECD)

Standard sejladsbestemmelser (SI)

Generelt

Klassens ranglistestævner skal afvikles efter klassens standardsejladsbestemmelser

(SI). Ændringer eller tilpasninger til de enkelte stævner skal godkendes af klassens

bestyrelse eller en repræsentant udpeget heraf.

Den enkelte arrangør supplerer nedenstående standard sejladsbestemmelser med et eget

tillæg til disse, hvor følgende punkter beskrives*: A, B, C, D, E og F.*

| *SEJLADSBESTEMMELSER*  Europe Class Denmark  Disse sejladsbestemmelser er suppleret med  et specifikt tillæg til det enkelte stævne. |
| --- |

| **1** | **Regler** |
| --- | --- |
| 1.1 | Der sejles efter de i kapsejladsreglerne definerede regler inkl. Nordic Sailing Federations og Dansk Sejlunions forskrifter. |
| 1.2 | Desuden gælder følgende regler:   * Europe Class klasseregler. * DS’s statutter for DM (kun ved DM). * Europe Class Denmark’s statutter for ranglistestævner. |
| 1.3 | Reglerne er ændret således:  - Regel 33(a) og 33(b)er ændret. Se punkt 10.  - Regel 35, A4 og A5 er ændret. Se punkt 13.  - Regel 40 er ændret. Se punkt 16.2  - Regel 60.1(a) er ændret. Se punkt 14.1.  - Regel 61.3 og 62.2 er ændret. Se punkt 14.3.  - Regel A4 og A5 er ændret. Se punkt 9.4  - Regel P er ændret. Se punkt 12.1 |

| **2** | **Meddelelser til deltagerne** |
| --- | --- |
|  | Meddelelser til deltagerne vil blive slået op på den officielle opslagstavle, som er placeret *(se tillæg under*  *punkt A).* |

| **3** | **Ændring i sejladsbestemmelserne** |
| --- | --- |
|  | Enhver ændring i sejladsbestemmelserne vil blive slået op på den officielle opslagstavle før kl. 08.30 på den  dag, hvor den vil træde i kraft, bortset fra at enhver ændring i tidsskemaet vil blive slået op senest kl. 20.00  dagen før, den vil træde i kraft. |

| **4** | **Signaler, der gives på land** |
| --- | --- |
| 4.1 | Signaler, der gives på land, vil blive hejst på signalmasten, der står *(se tillæg under punkt B).* |
| 4.2 | Når Svarstanderen vises på land, erstattes ”1 minut” med ”ikke mindre end 60 minutter. |
| 4.3 | Når rødt flag vises på land, må ingen både gå på vandet før det røde flag er halet ned. Rødt flag sættes og nedhales ledsaget af et lydsignal.  Overtrædelse af denne bestemmelse kan medføre diskvalifikation fra hele stævnet. |

| **5** | **Sejladsplan** |
| --- | --- |
| 5.1 | Der vil maksimalt blive gennemført 5 sejladser pr. dag.  For et todagesstævne vil det maksimale antal sejladser være 8.  For et tredagesstævne vil det maksimale antal sejladser være 11. |
| 5.2 | Varselssignal for første planlagte sejladsdag ved todagesstævne: Kl. 10.55.  Varselssignal for første planlagte sejladsdag ved tredagesstævne: Kl. 11.55.  Varselssignal for efterfølgende planlagte sejladsdage: Kl. 9.55. |
| 5.3 | Varselssignalet for efterfølgende sejladser samme dag vil blive afgivet så hurtigt som muligt. |
| 5.4 | På stævnets sidste sejladsdag vil der blive afgivet varselssignal indtil kl. 14.55, hvis ikke stævnets maksimale antal sejladser er opnået. |

| **6.** | **Kapsejladsområde** |
| --- | --- |
|  | Kapsejladsområdet fremgår af *(se tillæg under punkt C).* |

| **7.** | **Banerne** |
| --- | --- |
| 7.1 | I bilag I til sejladsbestemmelserne vises skitserne over banerne inkl. rækkefølgen, i hvilken mærkerne skal  passeres. Rundingsmærkerne skal holdes til bagbord. Se dog 8.2 ”gate” herunder.  Den valgte bane vil være *(se tillæg under punkt D).* |
| 7.2 | Ved en ”gate”, skal bådene sejle mellem gate-mærkerne i retning fra det foregående mærke og runde et af  mærkerne. |
| 7.3 | Banerne udlægges, så den omtrentlige sejltid for første båd i mål er mellem 45 – 50 minutter.  En eventuel afvigelse kan ikke danne grundlag for anmodning om godtgørelse.  Dette ændrer regel 62.1(a). |

| **8.** | **Mærkerne** |
| --- | --- |
| 8.1 | Mærke 1 og 2 vil være *(se tillæg under punkt D*). |
| 8.2 | Gatemærker vil være *(se tillæg under punkt D)*. |
| 8.3 | Nye mærker, som foreskrevet i SB 10, vil være *(se tillæg under punkt D)*. |
| 8.4 | Startlinjemærkerne vil være *(se tillæg under punkt D)*. |
| 8.5 | Mållinjemærker vil være *(se tillæg under punkt D)*. |

| **9.** | **Starten** |
| --- | --- |
| 9.1 | Sejladser vil blive startet som beskrevet i regel 26 med følgende tilføjelse:  For at varsko bådene om, at en sejlads eller serie af sejladser snart vil blive startet, hejses et orange flag  (sammen med afgivelse et lydsignal) mindst fem minutter før et varselsignal afgives. |
| 9.2 | Startlinjen vil være mellem orange flag på startlinjemærkerne. |
| 9.3 | Både, hvis varselssignal ikke er givet, må ikke sejle i startområdet. |
| 9.4 | En båd, som ikke er startet senest 4 min. efter sit startsignal, vil blive noteret ”ikke startet”. Dette ændrer  regel A4 og A5 |

| **10.** | **Mærkeflytning** |
| --- | --- |
|  | For at ændre næste mærkes position, vil kapsejladskomitéen enten flytte det oprindelige mærke (eller  mållinjen) til en ny position eller udlægge et nyt mærke og fjerne det oprindelige mærke, så hurtigt som det er  praktisk muligt. Regel 33(a) ændres som følger: Der kan nøjes med at vises signalflag C ledsaget med  gentagne lydsignaler. |

| **11.** | **Mål** |
| --- | --- |
|  | Mållinjen vil være mellem blå flag på mållinjemærkerne |

| **12.** | **Strafsystem** |
| --- | --- |
| 12.1 | Tillæg P ”Specielle procedurer for regel 42” gælder.  Protester mod brud på regel 42 signaleres i henhold til tillæg ”P”. Dog er regel P2.3 ikke gældende og regel  P2.2 er ændret således at den er gældende for enhver protest efter den første. I forhold til tillæg ”P” udgør  hvert enkelt stævne en separat serie, således at protester i henhold til dette tillæg ikke føres videre til et  efterfølgende stævne.  Tillæg P5 gælder iflg. Klassereglerne for Europe Class. Kapsejladskomiteen kan tillade pump, rul og rok ved vindstyrker over 12 knob (6,2 m/s) målt i dækshøjde. |
| 12.2 | Der anbefales flg. straffe for overtrædelse af klasseregler:   * Overtrædelser af sikkerhedsmæssig karakter: Indstilling: DSQ i alle den pågældende dags sejladser. * Overtrædelser af klasseregler der kan vare fartforøgende: Indstilling: DSQ i alle den pågældende dags sejladser. * Mindre overtrædelser af klasseregler som ikke skønnes fartforøgende: Indstilling: + 6 point i alle dagens sejladser. Fejlen skal rettes til næste dags sejladser. Hvis ikke dette sker, indstilles det, at der vil blive givet DSQ i alle sejladser indtil fejlen er rettet.  Ansvaret for opfølgningen på den sidste del varetages af ECD. |

| **13.** | **Tidsbegrænsning** |
| --- | --- |
|  | Både, som ikke fuldfører inden for 20 minutter efter den første båd har sejlet banen og har fuldført, vil blive noteret ”ikke fuldført”. Dette ændrer regel 35, A4 og A5. |

| **14.** | **Protester og anmodninger om godtgørelse** |
| --- | --- |
| 14.1 | Umiddelbart efter måltagning skal den protesterende båd praje måltagningsfartøjet og oplyse sejlnummeret  på den eller de både der protesteres imod. Dette ændrer regel 61.1(a). |
| 14.2 | Protestskemaer fås på bureauet og skal afleveres dér igen. |
| 14.3 | Protestfristen er 60 minutter efter at sidste båd har fuldført dagens sidste sejlads. Samme  protestfrist gælder for protester fra kapsejladskomitéen og protestkomitéen samt anmodninger om  godtgørelser. |
| 14.4 | Senest 30 minutter efter protestfristen vil der blive slået et opslag op på opslagstavlen for at informere  deltagerne om høringer, hvor de enten er parter eller vidner.  Høringer afholdes i protestkomitérummet, som befinder sig *(se tillæg under punkt E)*.  Starttidspunktet for høringerne meddeles på opslagstavlen. |
| 14.5 | En båd kan ikke protestere på grundlag af påståede overtrædelser af SB 10.4, 17 og 21. Dette ændrer regel  60.1(a). Protester mod disse regelbrud er et anliggende for kapsejladskomitéen eller protestkomitéen. Straffe  for sådanne regelbrud kan være mildere end diskvalifikation, hvis protestkomitéen beslutter det. |
| 14.6 | Der påbegyndes ingen protestbehandling senere end kl. 21.30, såfremt der skal sejles den efterfølgende  dag. |

| **15.** | **Pointgivning** |
| --- | --- |
| 15.1 | Lavpointsystemet anvendes.  Regel A9 gælder.  Sejles puljesejlads foretages flg. ændring:   1. DNC, OCS, UFD, BFD, DNF, DSQ tildeles point lig med 1 + største antal tilmeldte både i en start. 2. ZFP udregnes på baggrund af største antal tilmeldte både i en start.   Sejles der i et Guld- og Sølv-fleet, beregnes en båds samlede pointsum som:  Summen af en båds point i de enkelte sejladser i hele stævnet efter fratræk,  Den samlede pointliste vil være Guld-pointlisten efterfulgt af Sølv-pointlisten.  Ved beregning af pige- og drengeresultatlisten foretages der ikke oprykning. |
| 15.2 | Hvis færre end 5 sejladser gennemføres, vil en båds pointsum i serien være lig med summen af bådens point  fra hver sejlads. |
| 15.3 | Hvis der er blevet gennemført 5 eller flere sejladser, men ikke over 8, vil en båds pointsum i serien være  summen af bådens point fra hver sejlads fratrukket dens dårligste point. |
| 15.4 | Hvis der er blevet gennemført 9 eller flere sejladser, vil en båds pointsum i serien være summen af bådens  point fra hver sejlads fratrukket dens 2 dårligste point. |

| **16.** | **Sikkerhed** |
| --- | --- |
| 16.1 | En båd, som udgår af en sejlads, efter at have været i startområdet eller efter at have startet, skal informere  kapsejladskomitéen om det hurtigst muligt. |
| 16.2 | Når båden forlader havn/land, er redningsvest eller andet tilstrækkeligt personligt opdriftsmiddel påbudt jvf.  regel 40. |

| **17.** | **Målekontrol** |
| --- | --- |
|  | En båd eller udstyr kan til enhver tid kontrolleres for overensstemmelse med klassereglerne eller  sejladsbestemmelserne. På vandet kan en af kapsejladskomitéen udpeget person pålægge en båd at sejle  direkte til et anvist område for at blive kontrolleret. |

| **18.** | **Protestkomitéens både** |
| --- | --- |
|  | Protestkomitéens både vil være identificeret med et flag med bogstavet J. |

| **19.** | **Tidsbegrænsning** |
| --- | --- |
|  | Både, som ikke fuldfører inden for 20 minutter efter den første båd har sejlet banen og har fuldført, vil blive noteret ”ikke fuldført”. Dette ændrer regel 35, A4 og A5. |

| **20.** | **Ledsagebåde** |
| --- | --- |
| 20.1 | Holdleder-, træner- og andre ledsagebåde skal befinde sig mindst 50 meter fra enhver kapsejlende båd og  må på ingen måde genere kapsejlende både og stævneledelsens både. |
| 20.2 | Alle holdleder-, træner- og andre ledsagebåde indgår i nødberedskabet.  Hvis kapsejladskomitéen viser signalflag V ledsaget af et lydsignal skal alle både, samt officielle fartøjer og støttefartøjer, om muligt lytte til kapsejladskomitéens radiokanal (VHF 77) for sikkerhedsinstruktioner. |

| **21.** | **Radiokommunikation** |
| --- | --- |
|  | Når en båd kapsejler, må den hverken sende eller modtage radiosignaler, som ikke er tilgængelige for alle både. Denne restriktion omfatter også mobiltelefoner. |

| **22.** | **Præmier** |
| --- | --- |
|  | Der føres en samlet pointliste for piger og drenge.  Der er præmier til top 3 på den samlede liste .  Derudover deles pointlisten op i en pige- og drengeliste uden oprykning.  Der er præmier til mindst hver femte rettidigt tilmeldte båd for hver liste.  Kun ved DM: Ud over ovenstående sejles om DIF/DS mesterskabsplaketter. |

| **23.** | **Ansvarsfraskrivning** |
| --- | --- |
|  | Deltagerne deltager i stævnet fuldstændig på deres egen risiko. (Se regel 4, Beslutning om at deltage.) Den arrangerende myndighed påtager sig ikke noget ansvar for materielskade, personskade eller dødsfald, der opstår som følge af eller før, under eller efter stævnet. |

| **24.** | **Forsikring** |
| --- | --- |
|  | Hver deltagende båd skal være omfattet af en gyldig tredjeparts ansvarsforsikring |

| **25.** | **Registrering** |
| --- | --- |
|  | Alle både skal være registreret i bureau inden første varselssignal.  Er en sejler forhindret i at møde op før første varselssignal, accepteres foreløbig registrering pr. telefon/mail  før første varselssignal.  Der skal ved registrering forevises gyldigt forsikringsbevis, gyldigt medlemskab af  national klasseorganisation, gyldigt medlemskab af en sejlklub under en national myndighed og  et gyldigt klassebevis. Benyttes personligt sejlnummer, skal bevis for dette også forevises. |

| **26.** | **Stævneledelse og kapsejladsledere** (se tillæg under punkt F): |
| --- | --- |
|  | Stævneleder: [ ] |
|  | Baneleder: [ ] |
|  | Protestkomité formand: [ ] |
|  | Protestkomité: [ ] |

**Bilag 1**

**Baneskitser:**

| **Bane T** | **Bane E** |
| --- | --- |
| Mærkerne 3s/3p er gatemærker.  Indvendige vinkler: 60°, 120° og 120°  Start – 1 – 2 – 3s/3p – 2 – 3p – mål | Mærkerne 3s/3p er gatemærker.  Indvendige vinkler: 60°, 120° og 120°  Start – 1 – 2 – 3s/3p – 2 – 3p – mål |